cyanic-selkie/wikianc huggingface dataset:
Klitoris
Anatomie
D'Klitoris besteet aus zwou Schwëllkierpercuissen, dem crus clitoridis dextrum an op där aner Säit dem crus clitoridis sinistrum, déi op béide Säite vum ënneschte Schimmtschankenaascht opsëtzen, a sech vereenege fir de 25 bis 30 mm laange Klitorisstill, de corpus clitoridis, ze bilden. Dee Still ass zum gréissten Deel vun der Klitorisvirhaut, dem praeputium clitoridis, zougedeckt. D'Enn dovun ass eng Këppchen, déi ënner der Virhaut fräi läit, d'Klitoriseechel, de glans clitoridis.
Fons Bastijns
Den Alfons „Fons“ Bastijns gebuer den 28. Januar 1947 zu Meer, an der Provënz Antwerpen, a gestuerwen de 15. November 2008 zu Bruges, war e Belsche Foussballspiller.
De Bastijns huet 1965 beim FC Molenbeek Brussels Strombeek als Zenterstiermer ugefaange mat spillen, an huet duerno vun 1967 bis 1980 beim FC Bruges als rietse Back gespillt.
Mat Bruges huet hie fënnefmol déi belsch Meeschterschaft an der Jupiler League gewonnen, an dräimol déi belsch Coupe.
Ënner dem Trainer Ernst Happel war hien zweemol bei Europacoupefinallen dobäi, an dat an der UEFA-Coupe 1975/1976, an an der Europacoupe fir Landesmeeschteren 1977/1978, all Kéier géint den FC Liverpool.
Déi bekanntst Spiller déi mat him an der Ekipp gespillt hunn, sinn de Julien Cools, Roger van Gool, René Vandereycken, Ulrik le Fevre, George Leekens a Jan Ceulemans.
Hien huet dräi Matcher an der belscher Nationalekipp gespillt, fir d'éischt 1970 géint d'franséisch Nationalekipp duerno 1973 géint d'Norweger, an 1977 géint d'Hollänner.
Zum Enn vu senger Carrière huet hie vun 1980 bis 1982 beim USL Dunkerque, deemools an der zweeter Divisioun, an duerno fir de KV Mechelen gespillt.
Canton de Cayres
De Canton de Cayres ass eng fréier franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Pierre Conrardy
De Pierre Conrardy, gebuer de 5. Oktober 1888 zu Bäreldeng a gestuerwen de 5. Juli 1964 an der Stad Lëtzebuerg war e lëtzebuergeschen Architekt, dee säi Studium zu Stroossbuerg gemaach huet.
Jean Joris
De Jean Joris, gebuer de 5. Abrëll 1829 zu Autelbas-les-Arlon, gestuerwen den 3. November 1893 an der Stad Lëtzebuerg, war e lëtzebuergeschen Auteur, Drécker, Editeur a Journalist.
Hien huet 1871 d'Zeitung L'Indépendance luxembourgeoise gegrënnt, déi hie bis zu sengem Doud als Redakter geleet huet.
Hien huet de Libretto vun der lëtzebuergescher Operett Gewéssensbéss geschriwwen.
Jules de Polignac (1746-1817)
1776 huet sech de Jules de Polignac mat der Yolande de Polastron bestuet, Frëndin vun der Marie-Antoinette a Gouvernante vun de Prënzekanner.
Canton de Loudes
De Canton de Loudes ass eng fréier franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Klengkierper (Astronomie)
Klengkierper sinn eng vun der Internationaler Astronomescher Unioun (IAU) de 24. August 2006 zu Prag neidefinéiert Himmelskierperklass.
Ënner de Kleengkierper ginn Asteroiden, Koméiten a Meteoroiden zesummegefaasst, déi direkt d'Sonn ëmkreesen an dobäi net genuch Mass hunn, fir sech duerch hir eege Gravitatioun zu enger bal kugelfërmeger Gestalt zesummen ze zéien. (Hydrostatescht Gläichgewiicht). Wéinst genuch Mass fir en hydrostatescht Gläichgewiicht zielen d'Planéiten an d'Zwergplanéiten net zu de Klengkierper. Och natierlech Satellitten (Mounde) souwéi d'Brocken an d'Deelcher vu Ranksystemer gehéieren net zu de Klengkierper, well si d'Sonn net direkt ëmkreesen.
Namouer
Namouer (fr.: Namur, wln.:Nameûr, nl.:Namen) ass eng Stad am wallouneschen Deel vun der Belsch an d'Haaptstad vun der Provënz Namouer. Si läit eng 65 km südëstlich vu Bréissel, um Punkt wou d'Sambre an d'Meuse leeft. Si zielt bal 110 000 Awunner.
10. Februar
Den '''10. Februar''' ass den 41. Dag vum Joer am Gregorianesche Kalenner.
Vëlospist
Eng Vëlospist ass en Deel vun der ëffentlecher Verkéiersfläch, dee fir de Vëlosverkéier reservéiert ass. An Europa gëtt se duerch e blot ronnt Schëld mat engem wäisse Vëlo drop ugewisen, da mussen d'Vëloen do drop fueren. Wann d'Schëld véiereckeg ass, da kënne se drop fueren, mä mussen net.
Vëlospiste kënnen op verschidde Manéieren ugeluecht sinn, z. B. laanscht eng Strooss vun där se just duerch eng Markéierung um Buedem getrennt sinn (duebelen oder breeden duerchgezunne Stréch), oder securiséiert doduerch, datt tëscht der Pist an der Strooss eng Sträif Grénges ass, sief et Wues oder Hecken, oder soss en Hënnernes wéi e Gruef, Leitplank oder e Gelänner. Sou Piste sinn normalerweis op den zwou Säite vun der Strooss a ginn an der Direktioun vum Verkéier befuer. Dacks si s'um Buedem duerch eng aner Zort vu Belag markéiert, oder de Belag huet eng aner Faarf. Sou Piste fënnt e besonnesch a Stadgebidder.
Touristesch Vëlospiste ginn hautdesdaags dacks op desaffektéierten Eisebunnsstrecken, oder op Halterweeër laanscht Kanäl ugeluecht.
Déi éischt Vëlospist, déi an deem Sënn zu Lëtzebuerg ugeluecht gouf, war den Deel vu Reisduerf op Iechternach vun der PC3 dem sougenannten Itinéraire cyclable des trois rivières, déi ëm 1975 op Initiativ vum Tourismusministère op der fréierer Sauertstreck amenagéiert gouf. 2011 gouf et 23 touristesch Vëlospisten am Land.
Mam Gesetz vum 28. Abrëll 2015 gouf de legale Kader geschaaft fir de Reseau u Vëlospisten zu Lëtzebuerg vun 23 op 41 z'erhéijen,.
Bekannt Vëlospisten an der Belsch sinn d'Piste vum RAVeL a vum PréRAVel, déi fir de Moment awer nach kee feste Belag hunn, a just mat zolittem Geschier wéi VTTsvëloe kënne befuer ginn.
De legale Kader zu Lëtzebuerg
Wann am allgemenge Sproochgebrauch vun enger Vëlospist geschwat gëtt, sou gëtt et am lëtzebuergesche Code de la route awer verschidden Nuancen :
Do dernieft schwätzt d'Gesetz vun 2015 vu Vëlosstrecken (itinéraires cyclables) vum nationalen a kommunale Reseau. Dëst sinn deemno Verbindungen tëscht eenzelen Uertschaften. Op dëse Vëlosstrecke weisen z. B. d'Schëlter E, 7b, E, 7c an E, 7d de Wee deen ee fuere muss fir säin Zil z'erreechen.
Lucy Burns
D'Lucy Burns, gebuer den 28. Juli 1879 zu Brooklyn, New York an och do gestuerwen den 22. Dezember 1966, war eng US-amerikanesch Suffragette a Fraerechtlerin. Zesumme mat der Alice Paul a mat e puer anere Fraen huet si tëscht 1912 an 1920 fir d'Stëmmrecht vun de Fraen an Amerika gekämpft, woumat si och Erfolleg haten. D'Lucy Burns an d'Alice Paul waren d'Grënnerinne vun der National Woman's Party (NWP), eng amerikanesch Fraerechtsorganisatioun.
Kanton Veianen
E grenzt am Norden un de Kanton Klierf, am Osten un Däitschland an am Westen a Süden un de Kanton Dikrech.
Déi dräi Gemengen am Kanton sinn:
Historique
De Kanton Veianen gouf duerch Gesetz vum 4. Abrëll 1851 als zwielefte Kanton vu Lëtzebuerg an d'Liewe geruff.
Gläichzäiteg krut Veianen e Friddensgeriicht a gouf Kantonalhaaptuert.
Bei der Fusioun vun de Gemenge Baastenduerf, aus dem Kanton Dikrech, a Furen, aus dem Kanton Veianen, zu der neier Gemeng Tandel, huet d'Fläch vum Kanton sech den 1. Januar 2006 ëm ronn 24 vergréissert.
La Clef du cabinet des princes de l'Europe
La Clef du cabinet des princes de l'Europe ou recuëil historique & politique sur les matieres du tems war déi éischt Zeitung, déi zu Lëtzebuerg erauskomm ass. Déi éischt Nummer koum den 1. Juli 1704 op de Maart. Se ass vun do un all Mount erauskomm, ouni Ënnerbriechung, bis am Juli 1794.
Hanner där Entreprise stoungen am Ufank de Libraire, Drécker a Journalist Claude Jordan (ëm 1659-?) vu Valence an den Drécker André Chevalier (1660-1747), e Fransous vu Bourg-en-Bresse, deen zu Lëtzebuerg eng Dréckerei hat. De Jordan hat scho virdrun, zu Leyden an zu Amsterdam, Gazettes de Hollande drécke gelooss.
Déi zwéin hu sech 1704 zesummegedoen, fir, nom Beispill vun de Gazettes de Hollande, vu Lëtzebuerg aus, eng Zeitung fir Loutrengen (dat deemools vu Frankräich onofhängeg war) an de franséische Marché ze produzéieren. E Lëtzebuerger Maart war deemools quasi inexistent. Den Titel La Clef du cabinet des princes de l'Europe ou recuëil historique & politique sur les matieres du tems war e ganze Programm: d'Zeitung sollt Abléck ginn hanner d'Kulisse vun de Regierungscabineten, wou iwwer Krich a Fridden an Europa decidéiert gouf (et war grad Spueneschen Ierffollegkrich). D'Struktur war ëmmer déi selwecht: International Nouvellen, klasséiert no de Kinnekräicher. Da gouf et eng Rubrik Klatsch an Aktuelles (Zeremonien, Klappjuegten, wou de Kinnek matgemaach huet, d'Gebuert vu Prënzekanner, asw.), an eng iwwer d'Kritik vun neie Bicher. No an no sinn awer och ëmmer méi Noriichten aus regionale Parlamenter, oder Artikelen iwwer opgekläerte Philosophen, déi den Absolutismus bekämpft hunn, dra gedréckt ginn. Déi 12 éischt Joer koum d'Zeitung ouni Numm vum Editeur, nach Editiounsplaz eraus. Well s'a Frankräich kee Privilège royal hat, war se net géint onerlaabten Nodréck geschützt, a se huet misse méi en héije Porto bezuelen. Se gouf vum Chevalier, ënnert sengem Pseudonym « Jacques Le Sincère, à l'enseigne de la Vérité » gedréckt.
1716 sinn de Jourdan an de Chevalier am Sträit ëm Honorairen auserneegangen. De Jourdan ass op Paräis gaangen an huet do eng Suite de la clef, ou Journal historique sur les matieres du tems erausginn, déi bis 1776 bestanen huet. De Chevalier krut vum Keeser Karl VI., deen elo zu Lëtzebuerg Här a Meeschter war, de Privileeg, La clef du Cabinet des princes erauszeginn. Et ass net gewosst, wien de Redakter war, wéi de Jordan bis fort war. No 1730 war dat e gewësse Pierre Bourgeois.
Vu 1750 un ass dee strenge Regime, deen d'Erausgi vun den Zeitungen a Frankräich betrëfft, no an no méi labber ginn; ëmmer méi Zeitunge sinn erauskomm, an den Interessi un der Gazette de Hollande, an och un der Clef du Cabinet, huet deementspriechend ofgeholl.
Dobäi koum, datt d ' Clef du Cabinet des Princes 1769 verbuede gouf, ë. a. well kritesch Artikelen iwwer Hongersnéit drastoungen. Am August 1793 gouf d'Editioun ouni weider Explikatioun agestallt, resp. ënner engem neien Titel nei erausbruecht: Journal historique et littéraire. Redakter dovu war de Jesuitt François-Xavier de Feller (1735-1802).
NGC 7331
Entdeckung
D'Galaxis NGC 7331 gouf 1784 vum Wilhelm Herschel entdeckt.
Hipparcos-Katalog
De Fundamentalkatalog FK5 dee bis dohin als Grondlag fir genee Stäre-Koordinaten (Stäreplaze) gebraucht gouf, an an deem 1.500 Stäre beschriwwe ginn, gouf ronn 50-mol méi genee. Am Joer 2000 gouf d'Koordinatesystem nach eng Kéier verfeinert (3300 Stäre vum FK6), soudatt d'Miessunge vum Hipparcos iwwer de ganzen Himmel homogeen ausgewäert konnte ginn.
De Satellit konnt Stäreplazen, Parallaxen an Eegebeweegunge vun 118.000 Stäre mat enger Prezisioun vu ronn 0,003" oder 0,002"/Joer vermoossen, virdru gouf ni sou eng Prezisioun erreecht. Doriwwer eraus scannt en zweet Instrument u Bord iwwer 1 Millioun Stären deenen hir Donnéeë mat ëmmer nach respektabele ±0,02" am Tycho-Katalog opgeholl goufen.
Dës béid Kataloge sinn déi bescht Realisatioun vum neie Referenzkoordinatesystem um Himmel International Celestial Reference Frame (ICRF). Si erlaben elo Beruffs- an Hobby-Astronomen, all Himmelsobjete mat Teleskop an Digitalkamera genee an halbautomatesch anzemoossen.
Olympesch Wanterspiller 1988
Déi '''XXV. Olympesch Wanterspiller''' goufe vum 13. bis den 28. Februar 1988 zu Calgary ofgehalen.
Kierch Conter
D'Kierch vu Conter ass eng kathoulesch Kierch déi zur Par Iewescht Syr Saint-Esprit, zum Dekanat Osten an zu der Gemeng Conter gehéiert.
Patréinesch vun der Kierch ass d'Helleg Bäerbel, där hiert Fest de 4. Dezember gefeiert gëtt.
D'Kierch steet op der Mutferter Strooss, dem CR234, op der Kräizung mat der Place de la Mairie. Hanner der Kierch ass de Kierfecht ugeluecht.
Uergel
Déi nei Uergel gouf den 20. Juni 2004 ageweit; et ass eng vun der Uergelmanufaktur Weimbs vun Hellenthal aus der Äifel. Se huet 15 Regësteren an 2 Manualer. D'Intonatioun staamt vum Friedbert Weimbs.
Kräizwee
De Kräizwee ass aus dem Joer 1969 a gouf vum Sculpteur Emile Hulten geschnëtzt.
Grafsteng
Am Chouer op der lénkser Säit sti véier Grafsteng vun den Adelsfamille von Metternich, Metzenhausen a Feltz aus dem 16. Joerhonnert.
Buggi
E Buggi ass e klengen Zuchwaggon, dee virun allem an de Minièren am Minett agesat gouf, fir déi eisenhalteg Minettssteng ze transportéieren. An de meeschte Fäll si se vun der Ofbauplaz bis op e Quai gefuer, wou d'Minett a gréisser Eisebunnswaggonen ëmgefëllt gouf. Am Ufank si se vu Schaffpäerd, spéider awer vun Damplokomotiven oder, an de Minièrë selwer, vun Elektrolokomotive gezu ginn.
Net seelen hu se misse beim Tagebau e groussen Héichtenënnerscheed iwwerwannen. An deene Fäll si beluede Waggone mat sougenannte Bremsschäpp erofgelooss an eideler eropgezu ginn. Fir Accidenter beim Eropzéien z'evitéiere gouf dacks hannen un dee leschte Buggi en "Hond" ugehaangen.
Beim Entluede gouf den eisene Bac iwwer en Hiewelsystem ëmgekippt.
Zu Lëtzebuerg goufen der och produzéiert, ë. a. vun der Géisserei a Schlässerei Massard zu Keel, dem Atelier Friser zu Téiteng an dem Atelier Ernest Barblé zu Stroossen.
Buggie gesäit een haut nach a ville Minettsstied, wou se als Monumenter opgestallt goufen.
Henriëtte Hilda Bosmans
D'Henriëtte Hilda Bosmans, gebuer de 6. Dezember 1895 zu Amsterdam an och do den 2. Juli 1952 gestuerwen, war eng hollännnesch Komponistin.
Grossjedlersdorf
Grossjedlersdorf ass zanter 1904 e Bezierksdeel vum 21. Wiener Gemengebezierk Floridsdorf.
Thallium
Thallium (Symbol Tl) ass e cheemescht Element mat der Uerdnungszuel 81 am Periodesystem vun den Elementer. Seng relativ Atommass ass 204,3833.
Jedlesee
Jedlesee ass e Bezierksdeel vum 21. Wiener Gemengebezierk Floridsdorf.
Albert Moes
Den Albert Moes, gebuer den 31. Juli 1908 zu Déifferdeng, a gestuerwen den 13. Mee 1982, war e lëtzebuergeschen Akkordeonist a Komponist.
Marga López
D'Marga López, gebuer den 21. Juni 1924 zu San Miguel de Tucuman an Argentinien als Catalina Margarita López Ramos, a gestuerwen de 4. Juli 2005 zu Mexiko-Stad, war eng gebierteg argentinesch Filmschauspillerin, déi 1955 déi mexikanesch Nationalitéit ugeholl huet.
11. Februar
Den '''11. Februar''' ass den 42. Dag vum Joer am Gregorianesche Kalenner.
Marga López
Hiren Ufank am Film huet se 1945 am mexikanesche Film El hijo desobediente gemaach.
Albert Moes
1937 huet hie mat aneren Akkordeonisten d'Société Municipale des Accordéonistes de la Ville de Luxembourg gegrënnt, vun där hien den éischten Dirigent a President bis 1977 war. Nach am Grënnungsjoer krut de Veräin, bei engem internationale Concours zu Léck, de „1er prix avec grande distinction“ an hie selwer krut den Titel vun engem „Professeur d'Accordéon“ zouerkannt.
Marga López
D'Marga Lopez ass un enger Häerz-Arhythmie an engem Spidol gestuerwen.
Albert Moes
1963 krut hien d'Coupe d'Europe mat 99 % vun de méigleche Punkten an en Diplom vum Mérite Musical Européen.
Dat Joer drop huet hien d'Coupe du Monde gewonnen.
1967 gouf hien diploméiert als Meilleur professeur d'accordéon européen.
1974 krut säi Veräin zu Huy, de 1er Prix avec la plus grande distinction de Sa Majesté le roi Baudouin an hie selwer den éischte Präis mat grousser Distinctioun als Dirigent.
Um Spaweck
Den Albert Moes bei der Société Municipale des Accordéonistes
Den Albert Moes am Musikerlexikon
Christian Doppler
De Christian Doppler, gebuer den 29. November 1803 zu Salzburg a gestuerwen de 17. Mäerz 1853 zu Venedeg, war en éisträichesche Mathematiker a Physiker an den Entdecker vum sougenannten Doppler-Effekt.
Den éischter bescheidenen Doppler sollt Geschäftsmann ginn awer seng grouss mathematesch Kapazitéite sinn dem Astronom Simon Stampfer opgefall. Sou koum et datt en um polytechneschen Institut zu Wien studéiert huet an do duerno 1848 Physiksprofesser gouf.
An enger Monographie déi hien 1842 bei der Kinneklech-Béimescher Wëssenschaftsakademie publizéiert huet, huet hien dee Phenomeen duerch deen hie bekannt gouf beschriwwen an explizéiert, d. h. datt Schallwelle sech kompriméieren, wann d'Quell vum Kaméidi méi no kënnt, an datt se sech auserneenzéie wann d'Quell sech ewechbeweegt. De Physiker huet och bewisen datt dee Phenomeen sech net nëmmen op d'Schallwelle bezitt, mä och op d'Liicht an op d'Radiowellen.
Dräi Joer méi spéit huet den Hollänner Christoph Buys Ballot an der Gare zu Utrecht de Phenomeen confirméiert, andeems en Trompettisten op engem Eisebunnswaggon, dee mat ënnerschiddleche Vitessen hin an hier gefuer ass, permanent déi selwecht Nout spille gelooss huet. Um Quai stounge Museker déi fir hiert gutt Ouer bekannt waren, an déi ware séier dovun iwwerzeegt datt den Toun méi héich géif wann de Waggon méi no kënnt, a méi déif wann e vun der Plaz fortfiert.
Sechs Joer duerno huet den Hippolyte Fizeau onofhängeg vum Doppler senger Entdeckung déi selwecht Observatioun bei den elektromagnéitesche Welle gemaach. Dofir gëtt och bei sou Wellen dacks den Ausdrock Doppler-Fiseau-Effekt gebraucht.
François-Joachim de Pierre de Bernis
De François-Joachim de Pierre, Kardinol vu Bernis (22. Mee 1715 zu Saint-Marcel-d'Ardèche - 3. November 1794 zu Roum) war e franséische Schrëftsteller, Staatsmann, Geeschtlechen an Diplomat.
De Bernis koum ass enger Famill vun alem Adel, déi awer veraarmt war. Hien huet säi Studium am Collège Louis-le-Grand zu Paräis ofgeschloss, duerno ass hien op de grousse Seminaire vu Saint-Sulpice weider léiere gaangen. Hie war e gudde Schüler, éiergäizeg awer och melancholesch. De Mgr. de Fleury, fir d'éischt säi Protecteur, huet sech géint hie gestallt an him Steng an de Wee geluecht, wat him eng ekklesiastesch Carrière onméiglech gemaach huet. A senge Mémoires huet de Bernis geschriwwen:
Bis am Alter vu 35 Joer huet hie Poesie geschriwwen a publizéiert. Am Alter vun 29 Joer, am Joer 1744, gouf hien an d'Académie française opgeholl.
Duerch seng galant Verse konnt hie sech vill Frënn maachen. Sou huet hien zum Beispill d'Madame de Pompadour kennegeléiert. Dës Frëndschaft huet hien aus der Aarmut erausgeholl, an hie krut eng kinneklech Rent vu 1500 Livres sou wéi en Appartement an den Tuilerien.
Kurt Halbritter
De Kurt Halbritter, gebuer den 22. September 1924 zu Frankfurt am Main a gestuerwen den 21. Mee 1978 war en däitsche Karikaturist a satireschen Zeechner.
François-Joachim de Pierre de Bernis
1752 huet de Bernis eng Ambassade gefrot. De Kinnek Louis XV. huet him Pole virgeschloen. Domat war hien awer net averstanen, a sou krut hie Venedeg akkordéiert. Venedeg war scho laang kee wichtege Poste méi, d'Stad huet éischter duerch säi Karneval vu sech schwätze gedo. De Bernis war net domm, an hien huet dat wuel séier duerchkuckt. Sou huet hie geschriwwen:
"« Jee n'étais guère à craindre à Venise, et tout ce qui pouvait m'y arriver de pis, c'était d'y être oublié. »"
Zu Venedeg huet de Bernis op groussem Fouss gelieft, jiddwereen deen eppes op sech gehalen huet, war beim Bernis invitéiert.
"« Lorsque mes amis me grondaient de la grande dépense que je faisais, je leur répondais: je place mon argent à fonds perdu à un denier fort avantageux. Vous verrez qu'il me rapportera en abbayes et en dignités. »"
Hien huet sech informéiert, Duebelagenten ënnerhalen, a seng Faveur ass geklommen. 1755 gouf hien op Versailles zeréckgeruff, an et gouf een Ament dru geduecht, fir him den Ambassadeursposten a Spuenien ze ginn, dee mat vill Prestige verbonne war.
1764 gouf hien zum Bëschof vun Albi ernannt, an huet sech als gudden Administrateur bewisen.
Nodeem de Poopst Klemenz XIII. gestuerwe war, ass de Bernis op Roum fir e Konklav gaangen. Seng Missioun war et, en antijesuittesche Kandidat ze fannen. Der Compagnie goung et zu dëser Zäit schonn net méi immens gutt, si war a Spuenien, Portugal a Frankräich verbueden, a sollt ënner dem neie Poopst da ganz opgeléist ginn. Als Merci krut de Bernis den Ambassadeursposten zu Roum vu 1768 bis 1791.
Enn 1790 sollt de Bernis op d'Zivilkonstitutioun vum Klerus schwieren, wat hie refuséiert huet. Parallel dozou gouf him säi Bëschofstitel vun Albi oferkannt.
De Bernis ass awer och zu Roum wichteg bliwwen, och wann hie keng offiziell Positioun méi hat. Am Abrëll 1790 huet hien d'Mesdames Adélaïde a Victoire, Duechtere vum Louis XV. empfaangen. Den 10. Dezember 1790 gouf hien zum « visiteur des églises, couvents et possessions de France » fir de Vatikan ernannt. Hie krut souguer nach eng diplomatesch Missioun: am Februar 1794 war hie fir Negociatioune mam Carlos V. zoustänneg, wou et ëm de Louis XVIII. gaangen ass, deen - awer eleng - invitéiert gouf.
Den 3. November 1794 ass de Bernis zu Roum gestuerwen. Hie war bis 1805 an der Kierch Saint-Louis-des-Français begruewen, duerno gouf säi Kierper an d'Kathedral op Nîmes bruecht. Säin Häerz ass awer zu Roum bliwwen.
Kanton Wolz
De Kanton Wolz ass ee vun den zwielef Lëtzebuerger Kantonen. E läit am Nordweste vum Land.
Tour du Guet
Den Tuerm mat dem Numm Tour du Guet ass e 35 Meter héijen Tuerm am Zentrum vu Calais.
Kanton Wolz
E grenzt am Norden un de Kanton Klierf, am Südosten un de Kanton Dikrech, am Süden un de Kanton Réiden an am Westen d'Belsch.
Déi 7 Gemengen am Kanton sinn:
Tour du Guet
Den Tuerm den zanter 1931 als historescht Monument klasséiert ass, kann net besicht ginn, well en net méi de Sécherheetsnormen entsprécht.
Am Ufank war et e Wuechttuerm, duerno e Liichttuerm, an huet Relais fir Telefon gespillt.
Op der Plaz nieft dem Tuerm, gëtt zanter dem 16. Joerhonnert de Maart ofgehalen, deen hautdesdaags all Mëttwoch a Samschden ass.
Als Liichttuerm gouf en 1848 vum haitege Liichttuerm beim Färhafen ofgeléist.
Jean vu Lëtzebuerg (1957)
De Prënz Jean-Félix-Marie-Guillaume vu Lëtzebuerg, gebuer de 15. Mee 1957 am Schlass vu Betzder, ass de Fils vum Groussherzog Jean, Brudder vum Groussherzog Henri an den Zwillingsbrudder vun der Prinzessin Margaretha. Hien dréit zanter 1986 den Numm Jean Nassau.
Studien a Carrière
De Prënz Jean ass zu Lëtzebuerg, an der Schwäiz an a Frankräich, wou hie säi Baccalaureat gemaach huet, an d'Schoul gaangen. Duerno ass hien an England op d'Royal Military Academy vu Sandhurst gaangen, wou hien 1977 Offizéier gouf. Am Joer 1979 gouf hie Kapitän vun der Lëtzebuerger Arméi genannt.
Säi Studium huet de Prënz Jean vun 1978 bis 1982 op der Universitéit Genf an um Webster College zu Genf gemaach. Hien huet och 1986 en MBA op der INSEAD zu Fontainebleau bei Paräis gemaach.
Seng berufflech Carrière huet 1982 bei W.R. Grace zu New York ugefaangen. Vun 1985 un huet hie bei der Pargesa Holding vum Albert Frère geschafft ier hien 1987 Project Manager bei Booz-Allen & Hamilton ginn ass. 1991 huet hien eng Immobiliegesellschaft matgegrënnt, a war vun 1993 bis 1997 Finanzberoder. Hie war och am Verwaltungsrot vun der Bank Degroof, Telindus France, Air Entreprise a Provence Europe. Am Grupp Suez war hie Senior Vice president vun ONDEO Degrémont, an duerno e Beroder fir internationalen Developpement. 2006 huet de Prënz Jean der Suez hir Waasseraktivitéiten a Südafrika, d'Filial WSSA (Water Solutions South Africa) ofkaaft an d'Holding "Mea Aqua" matgegrënnt.
Ufanks vum Joerhonnert war de Prënz President vun der Chambre de commerce belgo-luxembourgeoise en France a spéider nees vun 2009 bis 2013.
Familljeliewen
Den 8. September 1986 ass de Prënz Jean Papp vun enger Duechter, der Marie-Gabrielle, ginn. Kuerz drop, de 26. September 1986, huet hien op seng Rechter an der Trounfolleg verzicht an den Numm "de Luxembourg" fir den Numm "Nassau" opginn. De 27. Mee 1987 huet hien d'Mamm vu senger Duechter, d'Hélène Suzanne Vestur, bestuet. An der Trounfolleg hätt hien den Accord vum Chef de Famille, also sengem Papp, gebraucht fir sech ze bestueden, en Accord deen hien awer net kritt huet.
De Prënz Jean huet véier Kanner: d'Marie-Gabrielle (aus dem éischte Bestietnes), de Constantin (*22. Juli 1988), de Wenceslas (*17. November 1990) an de Carl-Johann (*15. August 1992). D'Kanner droen de Familljennumm Nassau an den Titel Comte respektive Comtesse de Nassau.
De Prënz Jean huet laang zu Paräis gelieft, an am Privatsekter geschafft.
No senger Scheedung, am Dezember 2004, ass de Prënz nees reegelméisseg zu Lëtzebuerg bei offiziellen Empfäng gesi ginn.
Den 18. Mäerz 2009 huet de Prënz Jean zu Roermond (Holland) d'Diane de Guerre bestuet. Si ass d'Duechter vum Gaston de Guerre a vun der Gräfin Wolff-Metternich
Škoda Auto
Škoda Auto a.s. ass en tschecheschen Autosproduzent, deen zanter 1991 der Volkswagen AG gehéiert. Et ass de véierteelsten Autosconstructeur op der Welt.
Geschicht
Wéi Škoda 2005 seng honnert Joer Autosproduktioun gefeiert huet konnt s'op eng Entwécklung zeréckkucken, déi 1894 ugefaangen huet.
An deem Joer hunn de Václav Laurin an de Václav Klement zu Prag d'Firma Laurin & Klement gegrënnt déi am Ufank Vëloen a Motocyclette gebaut huet. Hiren éischten Auto deen de Buschtaf A als Seriennumm hat, war en Auto mat zwou Sëtzplazen, engem 2-Zylinder, 7 PS V-Motor, enger Boîte mat 3 Gäng an enger Spëtzevitesse vu 40 km/h.
Duerch e Feier am Ufank vun der 20er Jore war d'Firma praktesch krupps. An deem Ament huet eng grouss Pilsener Firma d'Zkodovi Zavody d'Firma Laurin & Klement opkaaft, an huet ugefaangen hir Autoen ënner dem Markennumm Škoda ze verkafen. D'Produktioun ënner Lizenz vun der Škoda Hispona Suiza vun 1926 un, huet der Firma ee gudden Numm ënner de Luxusautosfabrikannte gemaach. Besëtzer vu sou engem Luxusauto waren ë. a. den éischten tschechoslowakesche President T.G. Masaryk an de Keeser vu Japan.
Stammersdorf
Stammersdorf ass zanter 1938 e Bezierksdeel vum 21. Wiener Gemengebezierk Floridsdorf.
Kierch Ueschdref
D'Kierch zu Ueschdref ass eng kathoulesch Kierch déi zur Par Rammerech Saint-Valentin an zu der Gemeng Rammerech gehéiert.
De Patréiner ass den hellege Maximäin, deem säi Fest den 29. Mee gefeiert gëtt. Als Niewepatréinesch figuréiert d'helleg Barbara.
Se steet op der Kräizung vun der rue du Lac, dem CR309, mat der rue du Cimetière.
Zur fréierer Par Ueschdref gehéiert ausser der Parkierch vun Ueschdref och nach d'Haupeschkapell vu Bilschdref.
Geschicht
Op Bedreiwe vum deemolege Paschtouer François de Waha gouf 1906 déi al Kierch zu Ueschdref, déi nieft dem Kierfecht op där Plaz stoung wou haut d'Paschtoueschhaus steet, ofgerappt a mam Bau vun enger neier Parkierch ugefaangen. D'Pläng ware vum lëtzebuergeschen Architekt Jean-Pierre Koenig an d'Bauaarbechte goufe vun der Entreprise Wathgen vun Harel ausgeféiert.
Ronald Searle
De Ronald Searle, gebuer den 3. Mäerz 1920 zu Cambridge, a gestuerwen den 30. Dezember 2011 zu Draguignon am Var, war en englesche Karikaturist an Zeechner.
Kierch Ueschdref
Geschicht
D'Kierch konnt du schonn de 5. Oktober 1907 vum Bëschof Koppes geweit ginn.
D'Dekoratioun vun de Bannewänn gouf 1942, am Zweete Weltkrich, vum Elvenger Kierchemoler Nicolas Brücher ausgeféiert. Awer schonn 1973 war een der Meenung, datt nom Zweete Vatikanesche Konzil déi Molerei net méi zäitgeméiss wier, soudatt se kuerzer Hand zum gréissten Deel iwwermoolt gouf.
2006 dunn, fir den honnertjärege Jubiläum vun der Kierch, gouf d'"Billerstiermerei" nees réckgängeg gemaach. De Bilschdrëffer Konschtmoler Robert Klein huet dem Brücher seng Freskemolerei nees fräigeluecht a restauréiert, soudatt se nees an alem Glanz erstraalt.
2007 krut déi komplett renovéiert Kierch nach nei Bannen- a Bausseluuchten.
Thorium
Thorium (Symbol Th) ass e cheemescht Element mat der Uerdnungszuel 90 am Periodesystem vun den Elementer. Seng relativ Atommass ass 232,0381.
Donatuskierch zu Méideng
D'Kierch steet an der rue de la Chapelle am Weste vun der Uertschaft. Hanner der Kierch ass de Kierfecht ugeluecht.
Zur fréierer Par Mutfert gehéiert ausser der Filialkierch vu Méideng och nach d'Parkierch vu Mutfert.
Kannerbibel
Eng Kannerbibel oder Schoulbibel besteet aus enger Auswiel vu Bibeltexter, déi an enger Sprooch redigéiert sinn, déi geduecht ass, fir Kanner dat Aalt Testament an dat Neit Testament zesummenzefaassen.
Déi "kleng" Schoulbibel
Den 10. Januar 1945 huet de Bëschof Joseph Lorenzo Philippe säin Imprimatur gi fir déi éischt "kleng" Schoulbibel no dem Zweete Weltkrich, der Kleine Katholische Schulbibel für die Diözese Luxemburg. Gedréckt a verluecht gouf se an der "St. Paulus-Druckerei". Als Beaarbechter ass um Ëmschlag "Ecker" ze liesen. Eng weider Erklärung, wou den Text hierstaamt, ass am Bichelchen net ze fannen.
D'Schoulbibel
Den 21. November 1945 gouf de Bëschof Joseph Lorenzo Philippe säin Imprimatur gi fir déi éischt Schoulbibel no dem Zweete Weltkrich, der Katholische Schulbibel für die Diözese Luxemburg.
Fibel
Mat Fibel kënne follgend Begrëffer gemengt sinn:
Reez
E Reez ass de Feierdamp, an deem Iesswuere gereezt oder gereechert ginn.
Ënner Reeze versteet een e Procedé, mat deem Liewensmëttel, virun allem Fleesch oder Fësch, op eng méi laang Zäit Feierdamp vun Holz an enger Haascht oder an engem Reezhaischen ausgesat ginn, fir datt se sech méi laang hale sollen.
Reeze kann een nieft Fleesch (Ham, Zoossiss, Wirschtercher, Speck,...) a Fësch och verschidden Zorte Kéis, Geméis, Eeër oder Friichten, an Asien och Tofu.
Et gëtt 3 verschidden Aart a Weise fir ze Reezen:
Biergerinitiativ Museldall
D'Biergerinitiativ Museldall Asbl, BIM ofgekierzt, war eng Biergerinitiativ zu Lëtzebuerg, déi ufanks 1974 gegrënnt gouf, wéi bekannt gouf, datt zu Remerschen eng Atomzentral sollt gebaut ginn.
Presidentin war d'Élisabeth Kox-Risch. Hire Statuten no, déi de 7. Mee 1974 publizéiert goufen, war der BIM hiert Haaptuleies, Natur- an Ëmweltschutz mat alle Mëttelen ze fërderen a virun allem op déi iwwergrousss Gefore fir de Mënsch an d'Natur hinzeweisen, déi duerch de Bau vun enger Atomzentral am Museldall entstéingen, an op eng Ännerung vun dësen onhaltbaren Zoustänn hinzeschaffen.
Wéi d'Franséisch Regierung 1976 confirméiert huet, si hätt wëlles, zu Kettenuewen eng Atomzentral ze bauen, ass och do dergéint Widderstand entstanen, an et koum zur Grënnung vum Comité national d'action pour un moratoire, kuerz CNAM. D'BIM war eng vun de Memberorganisatiounen, an hir Aktivitéite si vun do un haaptsächlech iwwer den CNAM gelaf.
Secret Passage
Secret Passage ass e Spillfilm aus dem Joer 2001 dee vum Ademir Kenovic realiséiert (an zum Deel geschriwwe) gouf. Et ass eng lëtzebuergesch-brittesch Koproduktioun.
Ëm wat geet et?
1492: D'Isabel an d'Clara, zwee jiddesch Meedercher, si bei hirer Flucht aus Spuenien an um Wee op Istanbul zu Venedeg ukomm. D'Isabell hëlleft do anere Flüchtlingen, fir virun der Inquisitioun a Sécherheet ze kommen, iwwerdeems d'Clara sech an den Adlege Paolo Zane verléift…
"Venedeg-op-der-Uelzecht"
Fir de Film Secret Passage gouf op der Lentille Terre Rouge zu Esch-Uelzecht vun enger 300 Handwierker an Aarbechter bannent 6 Méint eng méi wéi 6 ha grouss Kuliss an Originalgréisst vu Venedeg am 15. Joerhonnert gebaut, inklusiv de Kanäl, deenen hir Dausende vu Meter-Kibb Waasser mat Liewensmëttelfaarf gréng gefierft goufen, fir echt auszegesinn. D'Käschte vun där Kuliss goufen op 5 Milliounen Dollar geschat. Gedréit gouf am Summer 2001, am September (an e puermol duerno) gouf de Set fir de Public opgemaach.
Och fir aner Filmer gouf de Set benotzt, sou z. B. The Merchant of Venice vum Michael Radford, Der Herr der Diebe , De-Lovely vum Irvin Winkler, Ma femme s'appelle Maurice vum Jean-Marie Poiré, Girl with a Pearl Earring vum Peter Webber (woubäi Deeler esou ëmdekoréiert goufen, fir wéi Delft am 17. Joerhonnert auszegesinn), eng BBC-Produtioun iwwer de Lord Byron an deen een oder anere Publicitéitsspott.
Am Summer 2005 gouf de Set da fir zerguttstert ofgerappt, well déi hëlzen a gappe Konstruktioun net gebaut gi war fir laang ze halen.
Ham (Fleesch)
Ham gëtt an der Kichesprooch dat Iewescht (zum dackste) vum hënneschte Bee vum Schwäin genannt. De Begrëff bezitt sech meeschtens op fäerdeg preparéiert Hamen, déi gewéinlech kal giess ginn. Jee nodeem gi se gesolpert, gekacht, gebroden, gedréchent oder gereezt. En typesche Lëtzebuerger Kascht ass "Ham, Fritten an Zalot". Dëse Kascht gëtt et gär op Familljefeieren oder bei méi traurege Momenter wéi op Begriefnesser.
Zorten Ham
Hame vu gudder Qualitéit an déi zu Lëtzebuerg produzéiert ginn, kommen ënner dem Label Marque nationale fir Schwéngefleesch op de Maart.
Héiss
Eng Héiss (och alt ënner dem franséischen Numm Jarret oder deem däitschen (Schwéngs)-hachs oder -hax bekannt) ass dat ënnescht Been vun engem Schwäin, also dat Stéck tëscht dem Knéigelenk an dem Fousswuerzelgelenk.
Eng Héiss ass gutt duerchwuess, a ronderëm ass eng zolidd Couche Fett. D'Fleesch huet e gudde Goût, muss awer méi laang gekacht ginn, bis et mëll ass. Héisse gi meeschtens gesolpert a ginn, nodeem se gekacht goufen, zesumme mat Gromperen an/oder Sauermous zerwéiert.
Strebersdorf
Strebersdorf ass
Manfred Deix
Hien huet an den 1970er Jore fir de profil, den trend, de stern an de Spiegel gemoolt, zënter den 1980er reegelméisseg fir d'éistrichesch Wochenzeitung News, an heiansdo fir de Playboy, oder d' Titanic.
Niewelaanscht war hien och Museker a Krimiauteur.
Wéinst ze vill Gefëms hat hien an de leschte Jore viru sengem Doud dacks Problemer mat der Long.
Thulium
Thulium (Symbol Tm) ass e cheemescht Element mat der Uerdnungszuel 69 am Periodesystem vun den Elementer. Seng relativ Atommass ass 168,93421.
Almagest
Den Almagest ass eng ëmfaassend a kompetent Duerstellung vum astronomesche System vun de Griichen, déi de Ptolemäus mat sengem ëm d'Mëtt vum 2. Joerhonnert duergestallte Léierbuch Mathematike Syntaxis  (lb.: Mathematesch Zesummestellung) iwwerliwwert huet. Spéider Kopië vun deem héich léierräiche Wierk hunn den Titel Megiste Syntaxis  (Gréisst Zesummestellung) gedroen, wat als al-magisti  an d'arabesch Iwwersetzungen iwwerholl gouf, a vun do als Almagest an den haitege Sproochgebrauch iwwergaangen ass. Am Géigesaz zu anere Wierker aus där Zäit ass den Text vum Almagest komplett iwwerliwwert. Den Almagest berout um geozentresche ptolemäesche Weltbild a schafft deem seng astronomesch Detailer aus.
Den Almagest verdrängt wéinst senge Qualitéite scho ganz fréi all aner griichesch astronomesch Schrëften.
De Ptolemäus:
Haut gesi mer dat Wierk als Héichpunkt an Ofschloss vun der anticker Astronomie.
Bicher
Den Inhalt an den Opbau vum Almagest gouf viru méi wéi 1.500 Joer fir all astronomesch Handbicher dat Virbild. Wéi dem Euklid seng Elementer besteet och den Almagest aus 13 Bicher:
Wat steet dran
Als "Virwuert" stellt de Ptolemäus e puer Grondsätz op:
Déi einfach Virstellung vu Kugelen a Kreesser stoungen awer net am am Iwwereneestëmmung mat den Observatiounsdaten. Zwou Schwieregkeete waren opfälleg:
Fir d'Erklärung vun dësem Phenomeen gouf et verschidde Modeller. De Ptolemäus huet a sengem Wierk d'Epizykeltheorie vum Apollonios vu Perge mat hirem Epizykelen an Deferenten iwwerholl, well déi Theorien am Verglach zum eelere Kugelschuelemodell vum Eudoxos vu Knidos de Virdeel hat, datt een et vergréissere konnt (Epizykele vu méi héijer Uerdnung). Vum Hipparchos vun Nicäa bestoung d'Iddi d'exzentresch Lag vum Deferenten (Exzentertheorie). Wéinst der ongläichméisseger Vitess huet de Ptolemäus zousätzlech och nach en Ausgläichspunkt gebraucht, de sougenannten Equant: vun deem Punkt aus huet d'Beweegung vum Planéit dann erëm gläichméisseg ausgesinn.
D'Sonnentheorie vum Hipparch huet de Ptolemäus onverännert iwwerholl, war awer der Meenung, datt deem seng Moundtheorie wéinst der komplexer Moundbeweegung méi genee misst duergestallt ginn. Déi vum Hipparch iwwerliwwert Moundbeweegungsdate konnten eréischt vum Tycho Brahe verbessert ginn.
Den Almagest enthält ënner anerem och eng systematesch Zesummefaassung vun der Konscht, fir aus de Miessunge vun Wénkelen a Strecken, Distanzen ze miessen. Doraus entwéckelt sech spéider d'Trigonometrie (Dräiecksmiessung). Am Buch 1 fënnt een déi berüümt Seenentafel, e Virleefer vun eisen trigonometreschen Tafelen, vun 1/2° bis 180° an 1/2°-Schrëtter (dat entsprécht am wesentlechen der Sinustafel vun 1/4°-90° an 1/4°-Schrëtt). Et komme weider Sätz vun der flaacher an sphärescher Trigonometrie no.
Am Almagest ass och nach e Katalog mat Himmelsobjeten. Deen Inventaire besteet aus den Donnéeën iwwer 1025 Stären an 48 Stärebiller. Dee Katalog huet déi nächst 15 Joerhonnerter keen Nofollger kannt.
Dippech
Dippech ass eng lëtzebuergesch Uertschaft, am Kanton Capellen an Haapuert vun der Gemeng mat dem selwechten Numm
Almagest
Iwwerliwwerung
Am 9. Joerhonnert goufe vill griichesch Schrëfte bei den Araber bekannt, ënner hinnen och den Almagest. Dësen ass elo och vill kopéiert, iwwersat a kommentéiert ginn. Sou entwéckelt sech den Almagest zur Grondlag vun der astronomescher Observatioun an dem Rechnen am arabesche Raum. Déi lescht a beschten Iwwersetzung verdanke mer dem Ishaq Ibn Hunain.
Dippech
Geographie
Den héchste Punkt vun der Uertschaft ass mat 383 Meter Op den Affen beim Waasserbaseng, an den déifsten am Dippecherbierg op der N5, op der Grenz mat der Gemeng Bartreng op 306 Meter.
Geschichtleches
An der Ausfaart vun Dippech an Direktioun Schuller, stoung fréier, ongeféier op der Plaz, wou haut de Rond-point vun der Lonkecher an der Dräikantonstrooss ass, eng Wandmillen. Ëm 1770 war et awer schonn eng Ruin.
Almagest
Iwwerliwwerung
Ëm d'Mëtt vum 13. Joerhonnert huet den Almagest an de Virliesungen op den Universitéiten eng staark Konkurrenz kritt duerch d ' Theorica planetarum (Planéitentheorie), enger anonymer Ofhandlung, déi warscheinlech duerch e Professer vun der Paräisser Universitéit verfaasst gouf. D'Planetentheorie beschreift d'ptolemäesch Grondtheorie fir jiddwer Planéit an ergänzt déi Beschreiwung duerch weider Zeechnungen.
An enger vollstänneger laténgescher Fassung gouf den Almagest fir d'éischt 1515 zu Venedeg gedréckt. Den Drock vun der éischter griichescher Originalfaassung ass am Joer 1538 zu Basel gefollegt. Déi Jore markéieren dann och schonn den Ëmbroch, deen dozou gefouert huet, datt dat am Almagest duergestallte geozentrescht Weltbild duerch dat heliozentrescht Weltbild vum Nikolaus Kopernikus ofgeléist gëtt. Déi gréisst Unhänger vum neie Weltbild waren de Galileo Galilei an de Johannes Kepler. D'Gesetzer vum Kepler hunn dann och d'Entwécklung vun der moderner Astronomie agelaut.
Strebersdorf (Wien)
Strebersdorf ass zanter dem 1. Januar 1911 e Bezierksdeel vum 21. Wiener Gemengebezierk Floridsdorf.
Moundkrater
E Moundkrater ass e kreessfërmegen Dall um Buedem vum Äerdmound, dee vun engem héije Bord (Kraterrand) a Form vun engem Rank ageschloss gëtt. Am Géigesaz zu vulkanesche Krateren (dat Wuert bedeit am griich. Becher) si bal all d'Moundkrateren duerch Aschléi vu Meteoritten entstanen.
Statistik a Morphologie
Um Äerdmound sinn op der äerdzougedréiter Säit ronn 300.000 Kratere mat iwwer 1 km Duerchmiesser, hien ass souzesoen dermat iwwerséit. Déi grouss Objeten (60 bis 270 km) si Rankbierger respektiv flaachen Terrain mat engem Rampli. Hire Buedem ass meeschtens relativ glat, soudatt bei munnechen am sträifende Sonneliicht souguer d'Krëmmung vun der Moundkugel z'erkennen ass. Am Kraterbuedem gesäit een am Reegelfall kleng Krateren, déi op méi spéit Aschléi zeréckginn.
Obwuel déi gréisst Kratere 6 bis 8 Prozent vun der „Moundscheif“ bedecken (Moundduerchmiesser 3478 km), goufe si eréischt no der Erfindung vum Lënserefrakter entdeckt – méiglecherweis ëm 1610 vum Galileo Galilei. Si sinn am däitlechsten ze gesinn, wann zweemol am Mount d'Schietgrenz (Terminator) an hirer Géigend läit an de Kraterrampli e laange Schiet werft. De Buedem vu ville klenge Kratere läit da gréisstendeels am Schiet, woufir laang Zäit hir Déift net richteg konnt geschat ginn.
En typesche Klengkrater vu 5 km Duerchmiesser huet en zimmlech schaarfe Rankrampli vun 1 km Héicht, a säi Fong läit e puer 100 m méi déif wéi d'Ëmgéigend. Rampliplateaue mat 100 km hu Ramplie vu ronn 1 bis 5 km Héicht; d'Verhältnes läit am Schnëtt bei 1:30 (1:10 bis 1:80), soudatt en Astronaut vum Zentrum aus de Rampli dacks net méi gesi kéint. De Moundradius huet nëmmen e Véirel vun der Äerd, soudatt seng Uewerfläch véiermol méi staark gekrëmmt ass. Déi bannenzeg Wänn sinn dacks terrassefërmeg ofgestuuft an 20° bis 30° gebéit; déi baussenzeg Häng sinn 2- bis 3-mol méi flaach. Dacks ass d'Kratermëtt mat engem Zentralbierg markéiert. All dat hänkt mat der Dynamik vum Meteorittenaschlag zesummen.
Krater mat konzentreschem Duebelrampli
Bei dëser rarer Kraterform handelt et sech ëm e kreesronne Krater mat engem duebele Rampli. Et gesäit sou aus, wéi wann e méi e klenge Krater zentresch an engem méi grousse léich. E Beispill ass den Hesiodus A, um südleche Bord vum Mare Nubium. No Interstellarum Nr. 40 sinn ongeféier 50 sou Kratere bekannt. Ongeféier 35 leien um Rand vun de Maria an de Rescht am Zentrum vu méi grousse Krateren. Déi konzentresch Duebelkratere sinn um Äerdmound net gläichméisseg verdeelt.
Eng Theorie geet dovun aus, datt et sech ëm normal Krateren handelt, an deene Brochzonen entstane sinn. Duerch d'Brochzonen ass Lava mat héijer Viskositéit ausgetrueden an huet d'Brochgestengs mat no uewe gehuewen. Dës Lava ass vill méi zéiflësseg wéi déi, déi d'Mare gebilt huet. Virstellbar sinn och e puer Ausbréch vun dëser Lava aus der selwechter Brochzon.
Klassifizéierung
No enger vum Charles A. Wood a Leif Andersson 1978 formuléierter an aplizéierter Klassifizéierung ginn déi net wiesentlech erodéiert oder (beispillsweis duerch Iwwerflutung mat andréngender Lava) ëmgeformt Moundkrateren a fënnef Typpen agedeelt:
Cleurie
Cleurie ass eng franséisch Uertschaft a Gemeng am Departement Vosges, an der Regioun Grand Est.
Si läit am Dall vun der Baach mat dem selwechten Numm op enger Héicht tëscht 416 an 819 Meter.
Zu Cleurie gëtt et eng Pist fir Seefekëschtecourssen ze maachen. D'Pist ass 1 200 Meter laang, huet 5 Kéieren, a geet op där Streck 150 Meter biergof. Am Joer 2006 goufen do déi franséisch Landesmeeschterschafte gefuer.
Cleurie ass eng vun de franséische Gemengen déi keng Kierch huet.
Den éischten Numm vu Cleurie war "Les Arrentés de Cleurie". Dat koum dohier well déi éischt Awunner duerch d'Bezuele vun enger Rent, d'Konzessioune vum Terrain kruten, deen se defrichéiert hunn, an duerno Landwirtschaft drop bedriwwen hunn.
Bernd Pfarr
De Bernd Pfarr, gebuer den 11. November 1958 zu Frankfurt am Main, a gestuerwen de 6. Juni 2004 zu Köln war en däitsche Moler a Karikaturist.
Buchëmschléi
De Pfarr huet d'Ëmschléi vun den Täschebucheditioune vun der Elke Heidenreich hire Bicher gemoolt.
Barcelona
Barcelona ass d'Haaptstad vun der spuenescher Provënz Barcelona a vun der autonomer Regioun Katalounien.
Geographie
Barcelona läit um Mëttelmier am Nordoste vu Spuenien, ongeféier 160 km südlech vun de Pyrenäen an der Grenz mat Frankräich. Et ass déi zweetgréisst Stad a Spuenien an déi gréisst a Katalounien. Mat de Faubourge liewen do ronn 3 Mio. Leit.
Kastilien-La Mancha
Geographie
Kastilien-La Mancha läit am Zentrum vu Spuenien a grenzt un d'Regiounen Kastilien-León, Madrid, Aragonien, Valencia, Murcia, Andalusien an Extremadura. D'Fläch huet 79.463 km² a hëlt domat 15,7 % vu ganz Spuenien an. D'Haaptstad vu Kastilien-La Mancha ass Toledo.
Barcelona
Distrikter
Barcelona ass an 10 Distrikter agedeelt:
Klima
Barcelona huet e Mëttelmierklima. An alle Joreszäite sinn d'Temperaturen agreabel mat meeschtens sonnegen Deeg. Den August ass de wäermste Mount mat ëm déi 30 Grad, tëscht dem November an dem Februar leien d'Temperaturen am Duerchschnëtt bei 12 Grad.
Kastilien-La Mancha
Andeelungen
Kastilien-La Mancha ass a 5 Provënzen agedeelt, déi hirersäits a Gemengen agedeelt sinn.
Barcelona
Geschicht
D'Geschicht vu Barcelona huet virun 2000 Joer mat der ibeerescher Uertschaft Barkeno ugefaangen. Déi Uertschaft louch op engem Küstenofschnëtt tëscht dem Collserola-Kamm an dem Mëttelmier um Wee vun Zentraleuropa bis op d'Ibeeresch Hallefinsel.
Kultur a Kuckeswäertes
Barcelona huet eng laang Geschicht, an et fënnt ee vill Bauwierker aus der Romanik, Gotik, Renaissance oder souguer nach méi al Epochen. Ëm d'Joerhonnertwenn war Barcelona en Zentrum vum modernistesche Stil, an et war haaptsächlech den Antoni Gaudí, deen zesumme mat aneren der Stad en neit Gesiicht ginn huet. Déi bekanntst Gebaier sinn d'Sagrada Familia, d'Casa Milà, de Park Güell oder nach d'Casa Batlló. Kuckeswäert ass och dat typescht Spuenescht Duerf, dat zu Barcelona nogebaut gouf.
Kastilien-La Mancha
Geschicht
Kastilien-La Mancha ass zanter dem 16. August 1982 eng autonom Gemeinschaft.
Politik
De President vu Kastilien-La Mancha ass de José María Barreda Fontes (PSOE). Parlementaresch Vertriedung am spuenesche Kongress sinn 20 Sëtz an am Senat sinn 22 Sëtz.
Demographie
Am Joer 2007 ass d'Awunnerzuel op 1.977.304, dat sinn 4,37 % vun der spuenescher Populatioun.
Barcelona
Muséeën
Déi grouss Auswiel vu Muséeën zu Barcelona bitt Informatioune vun zäitgenëssescher Konscht bis hin zu romanesche Fresken.
1985 hunn d'Renovatiounsaarbechten un alle stättesche Muséeën ugefaangen an déi meescht si mëttlerweil erëm fir déi Intresséiert op. Déi wichtegst Musséeë sinn:
Lëscht vun den Äerdmoundkrateren N
Aner Lëschten
A B C D E F G H I J K L M O P Q R S T U V W X Y Z
Comité national d'action pour un moratoire
De Comité national d'action pour un moratoire, kuerz CNAM oder Cnam, war eng Platform vu verschiddene Vereenegungen, déi de 15. Mee 1974 gegrënnt gouf fir hir Oppositioun géint de Projet vun enger Atomzentral zu Remerschen, a spéider och géint déi zu Cattenom auszedrécken.
Member waren ë. a. d'Natura, Jeunes et evironnement (d'Virgängerorganisatioun vum Mouvement écologique) an d'Biergerinitiativ Museldall. President war den Norbert Stomp.
De CNAM huet Protestmeetingen organiséiert an ë. a. zwou Publikatiounen erausginn, KKW Remerschen Weißbuch (Mäerz 1977) a KKW Remerschen vor der Entscheidung (November 1977).
Dikrech
Dikrech (lokal: Dikrich ) ass eng vun den 12 lëtzebuergesche Stied an déi eenzeg Uertschaft an der Gemeng Dikrech.
D'Stad ass den Haaptuert vum Kanton Dikrech, wéi och vum fréieren Distrikt. Dikrech bilt, zesumme mat de Gemenge Bettenduerf, Ettelbréck, Ierpeldeng, Schieren a Colmer-Bierg den Zentrum vun der Nordstad. Déi Regioun gëllt, nom IVL, nieft der Stad an Esch-Uelzecht, als drëtten Entwécklungspol vum Grand-Duché.
D'Symbol vun Dikrech ass den Iesel. Zu sengen Éiere steet den Ieselsbuer, entworf vum Bonifatius Stirnberg, an der Groussgaass.